Kantonpiilar

Kantonpiilar (prantsuse keeles pilier cantonnéPilier. - Dictionnaire raisonné de l’architecture française du XIe au XVIe siècle), ka kantoneeritud piilarE. Panofsky. Gooti arhitektuur ja skolastika. TLÜ kirjastus, 2013 on piilar, mille ümmarguse, hulknurkse või ruudukujulise põhiplaaniga keskosa on ümbritsetud neljast turbast või poolsambast, üks kimppiilari erikujusid. Eugène Viollet-le-Duc nimetab kantonpiilariks igasugust piilarit, mille keskset südamikku ümbritseb ristikujuliselt neli poolsambakest. Kunstileksikoni (2001) kitsama määratluse kohaselt on kantonpiilar nelinurkne piilar, mille nurkadel on kantide asemel pool- või kolmveerandringilise ristlõikega turbadKunstileksikon. Eesti Klassikakirjastus, 2001.

Kantonpiilarid asuvad tavaliselt pealöövi arkaadis ja kolonnetid on mõtteliseks jätkuks neilt algavatele roietelehttps://www.encyclopedia.com/education/dictionaries-thesauruses-pictures-and-press-releases/pilier-cantonne. Enim seostub kõrggooti sakraalarhitektuuriga.

 Etümoloogia 
Nimetus on pärit prantsuskeelsest vapiterminoloogiast. Heraldikas tähendab cantonné vapikilbi mõttelist neljaks osaks jaotatust ümber keskse vapikujundi, nii et iga osa kannab omakorda kujundeid või sümboleidhttp://www.blason-armoiries.org/heraldique/c/cantonne.htm.

 Pildid 

 Kujunemine ja kasutus arhitektuuris 
Erwin Panofsky sõnul hüljati varane kimppiilar ajutiselt pärast Senlis', Noyoni ja Sensi katedraale ning lasti löövi arkaadidel kerkida lihtsatelt silinderjatelt piilaritelt, kuid et see ei väljendanud piilarite struktuuri kaudu kõrgseina ja võlvide rütmi ning vähendas ruumiühtsust, leiutati kantoneeritud piilar, sammaspiilar nelja juurdeliidetud kolonnetiga. Ehk küll see Chartres'is, Reimsis ja Amiens'is kasutamist leidnud tüüp kajastas piilaril pea- ja külglöövide transversaalroideid ja arkaadikaari, ei lasknud see "väljendada" diagonaalroideid ja St.-Denis' basiilika ümberehituses pöörduti kimppiilari juurde tagasiE. Panofsky. Gooti arhitektuur ja skolastika: Uurimus kunsti, filosoofia ja religiooni analoogiast keskajal. Tlk. Ene-Reet Soovik – Akadeemia, 5. aastakäik 1993 number 2.

 Viited 

Kategooria:Tugi (arhitektuur)